《鄂生观察见示即事书怀诗次韵奉和》
清代·薛福保

百战归来谤不訾，飘萧雪鬓与霜髭。晚途偶更师刘晏，绝漠犹堪斩郅支。

填海移山终不悔，吠声射影岂非痴。中朝垂意苞桑计，龙变云蒸会有期。

作者简介：江苏无锡人，字季怀。薛福成弟。高才通识，诗学甚深。佐丁宝桢幕，以陕西试用知县出仕，累迁四川知府。有《青萍轩文钞》。